CELEX: 62017TN0751
Language: et
Date: 2017-11-17 00:00:00
Title: Kohtuasi T-751/17: 17. novembril 2017 esitatud hagi – Commune de Fessenheim jt versus komisjon

29.1.2018   
            
            
               ET
            
            
               Euroopa Liidu Teataja
            
            
               C 32/36
            
         17. novembril 2017 esitatud hagi – Commune de Fessenheim jt versus komisjon
   (Kohtuasi T-751/17)
   (2018/C 032/50)
   Kohtumenetluse keel: prantsuse
   
      Pooled
   
   
      Hagejad: Commune de Fessenheim (Fessenheim, Prantsusmaa), Communauté de communes Pays Rhin-Brisach (Volgelsheim, Prantsusmaa), Conseil départemental du Haut-Rhin (Colmar, Prantsusmaa) ja Conseil régional Grand Est Alsace Champagne-Ardenne Lorraine (Strasbourg, Prantsusmaa) (esindaja: advokaat G. de Rubercy)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Komisjoni peasekretariaadi 18. oktoobri 2017. aasta otsus (C(2017 7119 FINAL) keeldumise kohta edastada konkurentsi peadirektoraadi otsus, millest Prantsuse asutustele teatati 22. märtsil 2017 ja mis puudutas seoses Fessenheimi tuumajaama sulgemisega EDFile hüvitise maksmise protokolli;
            
         
               —
            
            
               kohustada Euroopa Komisjoni edastama hagejatele nimetatud 22. märtsi 2017. aasta kiri ühe nädala jooksul alates Üldkohtu otsuse tegemisest;
            
         
               —
            
            
               mõista kõik kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitavad hagejad kolm väidet.
   
               1.
            
            
               Esimene väide, et rikutud on Euroopa parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331) artikli 4 lõike 2 viimast lõiku, sest teabe avaldamine on põhjendatav ülekaaluka üldise huvi esinemisega.
            
         
               2.
            
            
               Teine väide, et rikutud on Euroopa Liidu põhiõiguste harta artiklit 42, mis puudutab õigust tutvuda dokumentidega.
            
         
               3.
            
            
               Kolmas väide, et rikutud on Euroopa Liidu põhiõiguste harta artiklit 47, mis puudutab õigus tõhusale õiguskaitsevahendile.